ઋષભદેવના મોટા પુત્ર ભરતે 6 ખંડો પર વિજય મેળવી ચક્રવર્તી સમ્રાટ બન્યા. અને તેના નામથી આ દેશનું નામ ભારત પ્રસિદ્ધ થયું. ભગવાન ઋષભદેવે વ્યાવહારિક શિક્ષણ આપ્યા બાદ ઉત્તરાવસ્થામાં સંન્યાસ ગ્રહણ કરી કઠિન તપસ્યા તથા ધ્યાનસાધનાથી આત્મિક જ્ઞાન પ્રાપ્ત ર્ક્યું. તે પરિપૂર્ણ અને વિશિષ્ટ જ્ઞાન કેવળજ્ઞાનથી જૈન ધર્મમાં પ્રસિદ્ધ છે. ત્યાર બાદ તેમણે આધ્યાત્મિક સાધનાનો માર્ગ બતાવ્યો. આત્મિક ઉન્નતિ અને મોક્ષમાર્ગ બધાને બતાવ્યો. આથી ઋષભદેવનું જૈન સાહિત્યમાં સર્વાધિક મહત્ત્વ છે. તેમના પછી તેમની પરંપરામાં ર3 તીર્થંકરો થયા, જેઓએ સાધના દ્વારા કેવળજ્ઞાન પ્રાપ્ત કર્યું. આ બધા કેવળીઓનું જ્ઞાન એકસરખું જ હોય છે.